pythainlp/thai-financial-dataset huggingface dataset:
6. โครงการในอนาคต

บริษัท เอเชียน มารีน เซอร์วิสส์ จำกัด ( มหาชน ) เป็นอู่เรือชั้นนำในประเทศไทย มีธุรกิจหลัก
คือ งานซ่อม ต่อเรือ และงานวิศวกรรมโครงสร้าง ซึ่งในปัจจุบันบริษัทฯ
มีรายได้หลักจากงานซ่อมเรือ ส่วนรายได้จากงานต่อเรือและงานโครงการต่าง ๆ
ยังไม่มีความสม่ำเสมอ แต่เมื่อพิจารณาจากผลการดำเนินงานในรอบปีที่ผ่านมาจะเห็นได้ชัดเจนว่า
งานซ่อมเรือเป็นธุรกิจหลักที่สามารถสร้างกำไร
และให้ผลตอบแทนแก่ผู้ถือหุ้นอย่างเป็นที่น่าพอใจในระดับหนึ่ง อย่างไรก็ตามบริษัทฯ
ยังคงมุ่งมั่นที่จะสร้างงานต่อเรือ และขยายงานไปยังธุรกิจที่เกี่ยวเนื่องกับการซ่อมเรือและต่อเรือ
เพื่อสร้างโอกาสในการเพิ่มรายได้และสนับสนุนธุรกิจหลักของบริษัทฯ

นอกจากนี้บริษัทฯ ยังได้เตรียมความพร้อม
และวางแผนงานให้สอดคล้องกับนโยบายการพัฒนาระบบการขนส่งทางน้ำและอุตสาหกรรมอู่เรือไทย
เพื่อการขยายงานในอนาคตอีกด้วย

แผนงานปี 2549 และแผนงานต่อเนื่อง

1. การพัฒนาระบบงานอย่างต่อเนื่องในบริการซ่อมเรือ เพื่อให้ลูกค้าได้รับความพึงพอใจสูงสุด
โดยคำนึงถึงคุณภาพและระยะเวลาส่งมอบงาน

2. บริษัทมุ่งสร้างงานต่อเรืออย่างต่อเนื่อง โดยจะเน้นการต่อเรือคอนเทนเนอร์ ขนาด
4,000-7,000 DWT เรือขนส่งน้ำมันขนาด 3,000-5,000 DWT
สำหรับวิ่งชายฝั่งทะเลและในภูมิภาค และเรือขนส่งประเภทต่างๆ ที่ใช้กับงานแท่นขุดเจาะน้ำมัน
ซึ่งในปี 2549 บริษัทคาดหวังการเซ็นสัญญาต่อเรือคอนเทนเนอร์กับลูกค้าต่างประเทศ จำนวน 1 ลำ
ขนาด 7,000 DWT
พิจารณาจากความต้องการของตลาดประกอบกับนโยบายการพัฒนาการขนส่งทางน้ำภายในประเทศ

3. งานด้านต่อเรือและให้บริการเรือกำจัดมลภาวะทางน้ำในปี 2549 บริษัทฯ
จะนำเรือกำจัดมลภาวะทางน้ำ 3 ลำได้แก่เรือ Grancevola จำนวน 2 ลำ ซึ่งใช้กำจัด
วัชพืชทางน้ำ และเรือ Pelican จำนวน 1 ลำ
ซึ่งใช้งานเอนกประสงค์ในการกำจัดมลภาวะทางน้ำ ทั้งเก็บขยะ ขจัดคราบน้ำมัน ฯลฯ
ออกให้บริการ ซึ่งบริษัทคาดหวังว่าจะสร้างรายได้เริ่มต้นในปีนี้ หากได้รับการตอบรับจากลูกค้า
และสามารถแก้ปัญหามลภาวะทางน้ำได้ดี
โดยบริษัทจะทำการต่อเรือและให้บริการโดยขยายพื้นที่บริการในจังหวัดต่างๆ แถบลุ่มแม่น้ำภาคกลาง
ซึ่งประสบปัญหาอย่างมากในปัจจุบัน
แผนงานดังกล่าวจะเป็นการสร้างรายได้จากการผลิตแบบต่อเนื่องให้กับบริษัทอีกส่วนหนึ่งด้วย

4. แผนงานต่อเนื่องเพื่อเป็นการขยายรายได้ให้กับบริษัทในธุรกิจที่ต่อเนื่องกับธุรกิจพื้นฐาน
นอกเหนือจากการลงทุนกับบริษัทอีโค มารีน จำกัด อันเป็นบริษัทให้บริการเรือขจัดมลภาวะทางน้ำ
และบริษัทอาชิมา มารีน จำกัด อันเป็นบริษัทผู้รับเหมางานเหล็กและงานบริการอื่นๆ
เพื่อรองรับการขยายงานทั้งด้านซ่อมเรือและต่อเรือของบริษัท

สำหรับแผนงานในอนาคตบริษัทยังศึกษาช่องทางการขยายงานในธุรกิจต่อเนื่องอื่นๆ
ที่จะส่งเสริมงานหลักของบริษัท และสร้างรายได้เพิ่มขึ้นอีกทางหนึ่งด้วย
[]

แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2548

บริษัท เอเชียน มารีน เซอร์วิสส์ จำกัด (มหาชน)

Asian Marine Services Public Company Limited (ASIMAR)

สารบัญ

 หน้า

ส่วนที่ 1 ข้อมูลสรุป (Executive Summary) 1-1

ส่วนที่ 2 บริษัท เอเชียน มารีน เซอร์วิสส์ จำกัด (มหาชน)

1. ปัจจัยความเสี่ยง 2-1

2. ลักษณะการประกอบธุรกิจ 2-2

3. การประกอบธุรกิจของแต่ละสายผลิตภัณฑ์ 2-5

4. การวิจัยและพัฒนา 2-14

5. ทรัพย์สินที่ใช้ในการประกอบธุรกิจ 2-15

6. โครงการในอนาคต 2-16

7. ข้อพิพาททางกฎหมาย 2-17

8. โครงสร้างเงินทุน 2-18

9. การจัดการ 2-19

10. การควบคุมภายใน 2-31

11. รายการระหว่างกัน 2-34

12. ฐานะการเงินและผลการดำเนินงาน 2-37

13. ข้อมูลอื่นที่เกี่ยวข้อง 2-46

ส่วนที่3 การรับรองความถูกต้องของข้อมูล 3-1

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 หลักการกำกับดูแลกิจการที่ดี 15 ข้อ
1.  ปัจจัยความเสี่ยง

1.  ความเสี่ยงในการประกอบธุรกิจ

  - ความเสี่ยงจากการไม่แน่นอนของรายได้จากธุรกิจต่อเรือ

ความเสี่ยงจากความไม่แน่นอนของรายได้จากธุรกิจต่อเรือ
เนื่องจากในการต่อเรือของบริษัทที่ผ่านมาส่วนหนึ่งจะเป็นงานต่อเรือของทางราชการ
ซึ่งจะขึ้นอยู่กับเงินงบประมาณที่ได้รับจัดสรรในแต่ละปี
ทำให้รายได้จากธุรกิจการต่อเรือของบริษัทอาจมีความผันผวน อย่างไรก็ตาม
เหตุการณ์ดังกล่าวส่งผลกระทบต่อบริษัทไม่มากนัก
เนื่องจากบริษัทสามารถจัดหางานซ่อมเรือมาทดแทนงานต่อเรือเพื่อรองรับกำลังการผลิตที่เหลือได้
ประกอบกับภาวะการฟื้นตัวของเศรษฐกิจ ทำให้ลูกค้าต่อเรือภาคเอกชนมีแนวโน้มเพิ่มขึ้น

- ความเสี่ยงด้านการขาดแคลนบุคลากร

การดำเนินธุรกิจของบริษัท
จำเป็นต้องอาศัยบุคลากรที่มีความชำนาญทางด้านช่างฝีมือและวิศวกรด้านการซ่อมเรือ
ต่อเรือเป็นสำคัญ บริษัทมีนโยบายจูงใจทั้งในด้านค่าตอบแทน,สวัสดิการและ
ส่งเสริมให้พนักงานได้รับการฝึกอบรมให้มีทักษะความรู้เพิ่มเติมตลอดเวลา
เพื่อให้พนักงานผูกผันกับองค์กร นอกจากนี้บริษัท ยังได้ร่วมมือกับวิทยาลัยการอาชีพพระสมุทรเจดีย์
เปิดการเรียนการสอน หลักสูตรทวิภาคี
เพื่อให้พนักงานได้มีโอกาสศึกษาเพิ่มเติมเกี่ยวกับงานเชื่อมโลหะ
ซึ่งจะทำให้พนักงานได้มีความรู้และมีศักยภาพมากยิ่งขึ้น
บริษัทเชื่อว่าการดำเนินการดังกล่าวจะลดปัญหาการขาดแคลนบุคลากรของบริษัทได้

- ความเสี่ยงด้านสถานที่ตั้งในการประกอบธุรกิจ

ที่ดินซึ่งเป็นที่ตั้งของบริษัทในปัจจุบัน
บริษัทย่อยได้เช่าช่วงมาจากชุมนุมสหกรณ์การเกษตรแห่งประเทศไทย จำกัด
ซึ่งผู้ให้เช่าสามารถบอกเลิกสัญญาได้
ตามเงื่อนไขปกติของสัญญาระหว่างหน่วยงานราชการกับบริษัทเอกชน
ทำให้บริษัทอาจต้องจัดหาสถานที่ประกอบธุรกิจใหม่ หากสัญญาเช่าสิ้นสุดลง อย่างไรก็ตาม
บริษัทมีความสัมพันธ์อันดีกับผู้ให้เช่าช่วงมาตลอด
จึงมีโอกาสในการต่อสัญญาเช่าสูงหรือหากมีการยกเลิกสัญญา
บริษัทสามารถเคลื่อนย้ายอู่ลอยซึ่งเป็นอุปกรณ์หลักในการดำเนินงานไปยังสถานที่ตั้งแห่งใหม่ได้

- ความเสี่ยงจากอัตราแลกเปลี่ยน

ต้นทุนการผลิตของบริษัทบางส่วนอ้างอิงกับอัตราแลกเปลี่ยน โดยเฉพาะงานต่อเรือ
และงานซ่อมคืนสภาพเรือ จะต้องมีการนำเข้าเครื่องจักรมูลค่าสูงจากต่างประเทศ เช่น
เครื่องกำเนิดไฟฟ้า เครื่องจักรเดินเรือ เครน กว้าน
ในขณะที่งานซ่อมเรือจะมีการซื้ออุปกรณ์ภายในประเทศเป็นส่วนใหญ่
บริษัทจึงให้ความสำคัญในการบริหารความเสี่ยง
โดยการจัดทำสัญญาซื้อขายอัตราแลกเปลี่ยนเงินตราต่างประเทศล่วงหน้า
สำหรับภาระผูกพันที่เป็นเงินสกุลต่างประเทศ

- ความเสี่ยงจากการเปลี่ยนแปลงราคาของวัสดุการผลิต

วัสดุหลักที่บริษัทนำมาใช้ คือ เหล็กแผ่น สี ท่อ วาล์ว และลวดเชื่อม รวมทั้งต้นทุนการผลิตอื่นๆ
ที่มีแนวโน้มการปรับเพิ่มราคาต่อเนื่องจากราคาน้ำมันที่เพิ่มสูงขึ้น
ทำให้บริษัทมีต้นทุนประกอบการที่เพิ่มขึ้นด้วย
ซึ่งบริษัทได้จำกัดขอบเขตความเสี่ยงโดยการปรับอัตราค่าบริการเฉพาะในส่วนที่เกี่ยวข้องกับราคาน้ำมันเท่านั้น

- ความเสี่ยงด้านสภาพคล่อง

การที่ลูกค้าอาจไม่สามารถปฏิบัติตามภาระผูกพันที่มีกับบริษัทภายใต้เงื่อนไขปกติได้
ดังนั้นบริษัทจำเป็นต้องจำกัดขอบเขตความเสี่ยงโดยพยายามให้มีการชำระหนี้ให้มากที่สุดก่อนเรือออกจากอู่
และลดจำนวนวันในการให้เครดิตแก่ลูกค้าให้น้อยลง

- ความเสี่ยงจากการเกิดอุบัติเหตุและอุบัติภัย

บริษัททำกรมธรรม์ประกันภัยคุ้มครองความเสี่ยงด้านสิ่งปลูกสร้าง เครื่องจักร สต็อกสินค้า
รวมทั้งความสูญเสียและความเสียหายต่อตัวเรือที่กำลังสร้างหรือกำลังซ่อมและอู่ลอย 2 อู่
โดยมีวงเงินเอาประกัน ประมาณ 328 ล้านบาท
7. ข้อพิพาททางกฎหมาย

ในเดือนกรกฎาคม 2547 บริษัทฯ
ถูกบริษัทลูกค้ารายหนึ่งฟ้องร้องให้ชดใช้ค่าเสียหายเป็นจำนวนเงินประมาณ 7.8 ล้านบาท
อันเนื่องมาจากการที่บริษัทฯไม่ปฏิบัติตามสัญญาจ้างต่อเรือ เมื่อวันที่ 19 พฤษภาคม 2549 บริษัทฯ
ได้รับแจ้งคำวินิจฉัยชี้ขาดจากคณะอนุญาโตตุลาการให้บริษัทฯ จ่ายเงินค่าเสียหายจำนวน 4.1
ล้านบาท ให้กับลูกค้าดังกล่าว
บริษัทฯเห็นว่าคำชี้ขาดของคณะอนุญาโตตุลาการมีประเด็นที่ไม่เป็นไปตามข้อสัญญาและกฎหมาย
ในระหว่างไตรมาสที่สามของปี 2549
บริษัทฯได้ยื่นคำร้องขอให้ศาลมีคำสั่งเพิกถอนคำชี้ขาดของคณะอนุญาโตตุลาการ
ขณะนี้คดีอยู่ในระหว่างการพิจารณาของศาล อย่างไรก็ตาม เพื่อความรอบคอบบริษัทฯ
ได้บันทึกการสำรองหนี้สินสำหรับเงินชดเชยจำนวนดังกล่าวในงบการเงินปีปัจจุบันแล้ว

ในเดือนมีนาคม 2548 บริษัทฯ ถูกบริษัทแห่งหนึ่งฟ้องร้องให้ชดใช้ค่าเสียหายเป็นจำนวนเงินประมาณ
108.2 ล้านบาท
อันเนื่องมาจากการที่บริษัทฯไม่ปฏิบัติตามสัญญากิจการร่วมค้าระหว่างบริษัทฯกับบริษัทดังกล่าว
ซึ่งเป็นผลให้บริษัทดังกล่าวถูกยกเลิกสัญญาซ่อมเรือกับผู้ว่าจ้างรายหนึ่ง ต่อมาในเดือนพฤษภาคม
2548 บริษัทได้ฟ้องแย้งสำหรับคดีดังกล่าว
เนื่องจากสาเหตุที่บริษัทดังกล่าวถูกยกเลิกสัญญาเกิดจากการไม่ปฏิบัติตามสัญญา
ซ่อมเรือกับผู้ว่าจ้างของบริษัทดังกล่าวเอง และค่าความเสียหายในคำฟ้องดังกล่าวไม่มีที่มาที่ชัดเจน
เมื่อวันที่ 30 ตุลาคม 2549 ศาลชั้นต้นพิพากษายกคำฟ้องของบริษัทดังกล่าวและยกคำฟ้องของบริษัทฯ
โดยคู่กรณีไม่ต้องรับผิดชอบกัน
โดยศาลชั้นต้นพิจารณาเห็นว่าทั้งสองฝ่ายมีส่วนร่วมรับผิดชอบต่อผู้ว่าจ้าง
ไม่อาจแบ่งแยกความรับผิดชอบออกจากกันได้ ทั้งนี้ บริษัทฯจะยื่นอุทธรณ์คำพิพากษาดังกล่าวต่อไป

บริษัทฯได้ส่งมอบเรือตามสัญญารับจ้างต่อเรือกับกองทัพเรือในปลายปี 2543
ซึ่งล่าช้าเกินกว่ากำหนดระยะเวลาในสัญญา
ทำให้บริษัทฯมีภาระค่าปรับจากการส่งมอบเรือล่าช้าเป็นจำนวนเงิน 68.7 ล้านบาท
ซึ่งบริษัทฯได้ตั้งสำรองค่าปรับดังกล่าวไว้แล้วในบัญชีปี 2543 เป็นจำนวนเงิน 14.5 ล้านบาท
และในปี 2544
บริษัทฯได้บันทึกผลต่างของจำนวนเงินค่าปรับที่ประมาณการสำรองไว้กับที่เกิดขึ้นจริงจำนวน 54.2
ล้านบาท เป็นค่าใช้จ่ายทั้งจำนวนในปี 2544 เมื่อวันที่ 9 กุมภาพันธ์ 2547
บริษัทฯได้ยื่นคำเสนอข้อพิพาทต่อสถาบันอนุญาโตตุลาการ
เพื่อเรียกเงินค่าปรับดังกล่าวคืนพร้อมดอกเบี้ยในอัตราร้อยละ 7.5 ต่อปี เมื่อวันที่ 11 กรกฎาคม
2548 คณะอนุญาโตตุลาการได้มีคำวินิจฉัยชี้ขาดให้กองทัพเรือคืนเงินค่าปรับจำนวน 14.4 ล้านบาท
ให้กับ บริษัทฯ บริษัทฯทำหนังสือขอแจ้งเบิกเงินค่าปรับดังกล่าวกับกองทัพเรือ
แต่กองทัพเรือยังคงปฏิเสธการจ่ายเงิน เมื่อวันที่ 5 กันยายน 2548
บริษัทฯได้ยื่นคำฟ้องต่อศาลปกครองชั้นต้นให้กองทัพเรือคืนเงินค่าปรับดังกล่าว เมื่อวันที่ 30 มิถุนายน
2549
ศาลปกครองชั้นต้นได้มีคำพิพากษาให้ไม่บังคับตามคำชี้ขาดของคณะอนุญาโตตุลาการในระหว่างไตรมาสที่สามของปี
2549 บริษัทฯ ได้ยื่นอุทธรณ์คำพิพากษาดังกล่าวต่อศาลปกครองสูงสุด ขณะนี้อยู่ระหว่างรอคำพิพากษา
ส่วนที่ 2

บริษัท เอเชียน มารีน เซอร์วิสส์ จำกัด(มหาชน)

บริษัท เอเชียน มารีน เซอร์วิสส์ จำกัด (มหาชน) เลขทะเบียนบริษัทที่ 0107538000785
ประกอบธุรกิจหลักประเภทซ่อมเรือและต่อเรือ รวมถึงกิจการก่อสร้างงานด้านวิศวกรรมอื่นๆ เช่น
งานโครงสร้างเหล็กทางเดินผู้โดยสารสนามบิน การสร้างแท่นขุดเจาะน้ำมัน การทำสะพานเหล็ก
เป็นต้น โดยมีสำนักงานใหญ่เลขที่ 599/1 ถนนริมทางรถไฟสายช่องนนทรี แขวงคลองเตย
เขตพระโขนง กรุงเทพมหานคร และสำนักงานสาขา เลขที่ 128 หมู่ 3 ถ.สุขสวัสดิ์ ต.แหลมฟ้าผ่า
อ.พระสมุทรเจดีย์ จ. สมุทรปราการ 10290 โทรศัพท์ 02-815-2060-7 โทรสาร
02-453-7213 HomePage:http://www.asimar.com
13. ข้อมูลอื่นที่เกี่ยวข้อง

บุคคลอ้างอิงอื่นๆ 

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

ฝ่ายนายทะเบียนหลักทรัพย์

2/7 หมู่ 4 โครงการนอร์ธปาร์ค, ถนนวิถาวดีรังสิต

แขวงทุ่งสองห้อง เขตหลักสี่ กทม.

โทรศัพท์ 02-596-9000

(ข) สำนักงานสอบบัญชี : บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา

193/136-7 ถ.รัชดาภิเษก เยื้องศูนย์ประชุมสิริกิต์ กทม.

โทรศัพท์ 02-264-0777

- ผู้สอบบัญชี : นางสาววิสสุตา จริยธนากร

- เลขทะเบียนผู้สอบบัญชี : ผู้สอบบัญชีรับอนุญาต เลขที่ 3853

(ค) ผู้ตรวจสอบภายใน : ห้างหุ้นส่วนจำกัด ศรีฤกษ์

232/1 ซอยแจ้งวัฒนะ 6 ถนนแจ้งวัฒนะ

แขวงตลาดบางเขน เขตหลักสี่ กทม.

โทรศัพท์ 02-973-4908

(ง) ที่ปรึกษากฎหมาย : White & Case (Thailand) Limited

ชั้น 22 อาคารเมอร์คิวรี่ ทาวเวอร์

540 ถ.เพลินจิต แขวงลุมพินี เขตปทุมวัน กทม.

โทรศัพท์ 02- 264- 8000
6. โครงการในอนาคต

บริษัทฯ มีรายได้หลักจากงานซ่อมเรือ และในปัจจุบันหลังจากที่ได้มีการลงทุนและปรับปรุงสลิปเวย์
รวมทั้งอุปกรณ์และพัฒนาเครื่องมือ เพื่อขยายกำลังการผลิตในการต่อเรือ บริษัทฯ
มุ่งเน้นให้ขยายงานต่อเรือ เพื่อเป็นรายได้ส่วนหนึ่งที่จะนำมาซึ่งความเจริญเติบโตขององค์กร

แผนงานปี 2550 และแผนงานต่อเนื่อง

1. บริษัทฯ มุ่งสร้างงานต่อเรืออย่างต่อเนื่อง โดยจะเน้นการต่อเรือคอนเทนเนอร์ ขนาด 4,000
– 7,000 เดตเวทตัน เรือขนส่งน้ำมันขนาด 3,000 – 5,000 เดตเวทตัน
และเรือขนส่งประเภทต่างๆ ที่ใช้กับงานแท่นขุดเจาะน้ำมัน ในปี 2550 บริษัทฯ
คาดว่าจะได้รับสัญญาต่อเรือเพิ่มเติมจำนวน 1 ลำ ซึ่งจะเป็นงานต่อเนื่องจากโครงการต่อเรือ
GATI 442 ซึ่งจะแล้วเสร็จและส่งมอบภายในปี 2551

2. บริษัทฯ วางแผนการตลาดด้านการดัดแปลงสภาพเรือให้เป็นแบบตัวเรือสองชั้น
ตามข้อกำหนดขององค์กรทางทะเลระหว่างประเทศ โดยกำหนดให้เรือที่จะสร้างใหม่
เพื่อใช้ขนส่งน้ำมันและสารเคมีทางทะเลต้องเป็นตัวเรือแบบสองชั้น
ทำให้ธุรกิจอุตสาหกรรมขนส่งน้ำมันทางทะเลและธุรกิจต่อเนื่องทั่วโลกได้รับผลกระทบโดยตรง
สำหรับประเทศไทยจะนำสนธิสัญญาดังกล่าวมาบังคับใช้ประมาณปี พ.ศ. 2553
แต่เนื่องจากเจ้าของเรือที่ขนส่งน้ำมันระหว่างประเทศส่วนใหญ่เป็นตัวเรือเป็นแบบชั้นเดียว
(Single Hull) ไม่สามารถเดินเรือเข้าเมืองท่าของประเทศที่รับสนธิสัญญาฉบับนี้แล้ว
เจ้าของเรือจึงต้องดำเนินการต่อเรือใหม่, ซื้อเรือแบบตัวเรือและพื้นเรือเป็นสองชั้น (Double
Hull & Double Bottom) ที่ใช้งานแล้ว
หรือดัดแปลงสภาพเรือที่มีอยู่เดิมให้เป็นไปตามระเบียบข้อบังคับข้างต้น

บริษัทฯ ซึ่งมีความพร้อมด้านบุคลากรและเทคโนโลยี ในเรื่องการออกแบบและดัดแปลงเรือ
เพื่อให้ได้คุณภาพและเวลาการส่งมอบ โดยให้บริการแบบเบ็ดเสร็จในจุดเดียว
(ONE-STOP-SERVICE) อันเป็นทางเลือกให้เจ้าของเรือสามารถปฎิบัติตามกฎข้อบังคับ
และดำเนินธุรกิจต่อไปได้ รวมทั้งเป็นการประหยัดทั้งเงินตราและเวลาไปพร้อมกัน ในส่วนนี้ บริษัทฯ
คาดว่าหลังจากการดัดแปลงสภาพเรือแล้ว เจ้าของเรือจะทำสัญญาว่าจ้างต่อเนื่องไปจนถึงปี 2554

3. บริษัท อีโคมารีน จำกัด ซึ่งเป็นบริษัทย่อย ดำเนินธุรกิจให้บริการกำจัดมลภาวะทางน้ำ
ได้วางแผนการตลาดต่อเนื่องเพื่อให้บริการดังกล่าวแก่หน่วยงานต่างๆ จากจำนวนเรือทั้งสิ้น 4 ลำ
โดยแบ่งเป็นเรือกำจัดผักตบชวาจำนวน 3 ลำ และเรือเอนกประสงค์ จำนวน 1 ลำ
โดยเป็นผู้บุกเบิกการให้บริการกำจัดมลภาวะทางน้ำ ซึ่งเป็นปัญหาสำคัญระดับประเทศ
และจำเป็นต้องได้รับการแก้ไขโดยเร่งด่วน
คาดว่าบริการดังกล่าวจะได้รับการว่าจ้างจากหน่วยงานต่างๆ แบบสัญญาระยะยาวในปี 2550 นี้

4. บริษัทฯ ได้เข้าร่วมโครงการพัฒนาอุตสาหกรรมการผลิต เพื่อยกระดับความสามารถการแข่งขัน
(Manufacturing Development to Improve Competitiveness Programme หรือ
MDICP) โดยกระทรวงอุตสาหกรรม เพื่อพัฒนาการบริหารจัดการภายในองค์กรแบบบูรณาการ
เพื่อพัฒนาอุตสาหกรรมการผลิตให้ครบวงจร และสามารถแข่งขันในระดับสากลได้
ไม่ว่าจะเป็นการลดต้นทุนการผลิต เพิ่มประสิทธิภาพพนักงาน ประสานสู่ความก้าวหน้าระดับนานาชาติ
โดยโครงการนี้จะดำเนินการอย่างต่อเนื่องตลอดปี 2550
[]

แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2549

บริษัท เอเชียน มารีน เซอร์วิสส์ จำกัด (มหาชน)

Asian Marine Services Public Company Limited (ASIMAR)

สารบัญ

 หน้า

ส่วนที่ 1 ข้อมูลสรุป (Executive Summary) 1-1

ส่วนที่ 2 บริษัท เอเชียน มารีน เซอร์วิสส์ จำกัด (มหาชน)

1. ปัจจัยความเสี่ยง 2-1

2. ลักษณะการประกอบธุรกิจ 2-2

3. การประกอบธุรกิจของแต่ละสายผลิตภัณฑ์ 2-5

4. การวิจัยและพัฒนา 2-14

5. ทรัพย์สินที่ใช้ในการประกอบธุรกิจ 2-15

6. โครงการในอนาคต 2-16

7. ข้อพิพาททางกฎหมาย 2-17

8. โครงสร้างเงินทุน 2-18

9. การจัดการและการปฏิบัติตามหลักการกำกับดูแลกิจการที่ดี 2-19

10. การควบคุมภายใน 2-34

11. รายการระหว่างกัน 2-37

12. ฐานะการเงินและผลการดำเนินงาน 2-40

13. ข้อมูลอื่นที่เกี่ยวข้อง 2-50

ส่วนที่ 3 การรับรองความถูกต้องของข้อมูล 3-1

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย
1.  ปัจจัยความเสี่ยง

  1.1 ความเสี่ยงในการประกอบธุรกิจ

ความเสี่ยงจากความไม่แน่นอนของรายได้จากธุรกิจต่อเรือ
เนื่องจากในการต่อเรือของบริษัทที่ผ่านมาส่วนหนึ่งจะเป็นงานต่อเรือของทางราชการ
ซึ่งจะขึ้นอยู่กับเงินงบประมาณที่ได้รับจัดสรรในแต่ละปี
ทำให้รายได้จากธุรกิจการต่อเรือของบริษัทอาจมีความผันผวน อย่างไรก็ตาม
เหตุการณ์ดังกล่าวส่งผลกระทบต่อบริษัทไม่มากนัก
เนื่องจากบริษัทสามารถจัดหางานต่อเรือจากลูกค้าต่างประเทศ
หรืองานซ่อมเรือมาทดแทนเพื่อรองรับกำลังการผลิตที่เหลือได้ นอกจากนี้
บริษัทยังมีความเสี่ยงในการส่งมอบเรือแก่ลูกค้าให้ทันตามเวลาที่กำหนดในสัญญา
ซึ่งบริษัทได้กำหนดแผนงานขั้นละเอียดและกรอบเวลาแต่ละช่วงเพื่อให้งานแล้วเสร็จตามกำหนด

1.2 ความเสี่ยงด้านการขาดแคลนบุคลากร

การดำเนินธุรกิจของบริษัท
จำเป็นต้องอาศัยบุคลากรที่มีความชำนาญทางด้านช่างฝีมือและวิศวกรด้านการซ่อมเรือ
ต่อเรือเป็นสำคัญ บริษัทมีนโยบายจูงใจทั้งในด้านค่าตอบแทน,สวัสดิการและ
ส่งเสริมให้พนักงานได้รับการฝึกอบรมให้มีทักษะความรู้เพิ่มเติมตลอดเวลา
เพื่อให้พนักงานผูกผันกับองค์กร นอกจากนี้บริษัท ยังได้ร่วมมือกับวิทยาลัยการอาชีพพระสมุทรเจดีย์
เปิดการเรียนการสอน หลักสูตรทวิภาคี
เพื่อให้พนักงานได้มีโอกาสศึกษาเพิ่มเติมเกี่ยวกับงานเชื่อมโลหะ
ซึ่งจะทำให้พนักงานได้มีความรู้และวุฒิการศึกษา ทำให้มีศักยภาพมากยิ่งขึ้น
บริษัทเชื่อว่าการดำเนินการดังกล่าวจะลดปัญหาการขาดแคลนบุคลากรของบริษัทได้

1.3 ความเสี่ยงด้านสถานที่ตั้งในการประกอบธุรกิจ

ที่ดินซึ่งเป็นที่ตั้งของบริษัทในปัจจุบัน
บริษัทย่อยได้เช่าช่วงมาจากชุมนุมสหกรณ์การเกษตรแห่งประเทศไทย จำกัด
ซึ่งผู้ให้เช่าสามารถบอกเลิกสัญญาได้ตามเงื่อนไขปกติของสัญญาระหว่างหน่วยงานราชการกับบริษัทเอกชน
ทำให้บริษัทอาจต้องจัดหาสถานที่ประกอบธุรกิจใหม่หากสัญญาเช่าสิ้นสุดลง
อย่างไรก็ตามหากมีการยกเลิกสัญญา
บริษัทสามารถเคลื่อนย้ายอู่ลอยซึ่งเป็นอุปกรณ์หลักในการดำเนินงานไปยังสถานที่ตั้งแห่งใหม่ได้

1.4 ความเสี่ยงจากอัตราแลกเปลี่ยน

รายได้และต้นทุนการผลิตของบริษัทบางส่วนอ้างอิงกับอัตราแลกเปลี่ยน โดยเฉพาะงานต่อเรือ
และงานซ่อมคืนสภาพเรือ จะต้องมีการนำเข้าเครื่องจักรมูลค่าสูงจากต่างประเทศ เช่น
เครื่องกำเนิดไฟฟ้า เครื่องจักรเดินเรือ เครน กว้าน
ในขณะที่งานซ่อมเรือจะมีการซื้ออุปกรณ์ภายในประเทศเป็นส่วนใหญ่
บริษัทจึงให้ความสำคัญในการบริหารความเสี่ยง
โดยการจัดทำสัญญาซื้อขายอัตราแลกเปลี่ยนเงินตราต่างประเทศล่วงหน้า
สำหรับภาระผูกพันที่เป็นเงินสกุลต่างประเทศ

1.5 ความเสี่ยงจากการเปลี่ยนแปลงราคาของวัสดุการผลิต

วัสดุหลักที่บริษัทนำมาใช้ คือ เหล็กแผ่น สี ท่อ วาล์ว และลวดเชื่อม รวมทั้งต้นทุนการผลิตอื่นๆ
ที่มีแนวโน้มการปรับเพิ่มราคาต่อเนื่องจากราคาน้ำมันที่เพิ่มสูงขึ้น
ทำให้บริษัทมีต้นทุนประกอบการที่เพิ่มขึ้นด้วย
ซึ่งบริษัทได้จำกัดขอบเขตความเสี่ยงโดยการปรับอัตราค่าบริการเฉพาะในส่วนที่เกี่ยวข้องกับราคาน้ำมันเท่านั้น

1.6 ความเสี่ยงด้านสภาพคล่อง

การที่ลูกค้าอาจไม่สามารถปฏิบัติตามภาระผูกพันที่มีกับบริษัทภายใต้เงื่อนไขปกติได้
ดังนั้นบริษัทจำเป็นต้องจำกัดขอบเขตความเสี่ยงโดยพยายามให้มีการชำระหนี้ให้มากที่สุดก่อนเรือออกจากอู่
และลดจำนวนวันในการให้เครดิตแก่ลูกค้าให้น้อยลง

1.7 ความเสี่ยงจากการเกิดอุบัติเหตุและอุบัติภัย

บริษัททำกรมธรรม์ประกันภัยคุ้มครองความเสี่ยงด้านสิ่งปลูกสร้าง เครื่องจักร สต็อกสินค้า
รวมทั้งความสูญเสียและความเสียหายต่อตัวเรือที่กำลังสร้างหรือกำลังซ่อมและอู่ลอย 2 อู่
โดยมีวงเงินเอาประกัน ประมาณ 328 ล้านบาท
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธีรพงศ์ วรางกูร เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายธีรพงศ์ วรางกูร กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. นายประกิต ประทีปะเสน ประธานกรรมการบริษัท
................................................

2. นายวิบูลย์ ผาณิตวงศ์ กรรมการบริษัท
................................................

3. นายสุธรรม ตัณฑ์ไพบูลย์ กรรมการบริษัท
................................................

4. นายสุเทพ ตัณฑ์ไพบูลย์ กรรมการบริษัท
................................................

5. นายสุทิน ตัณฑ์ไพบูลย์ กรรมการบริษัท
................................................

6. นายธีรพงศ์ วรางกูร กรรมการบริษัท
................................................

ผู้รับมอบอำนาจ

ชื่อ ตำแหน่ง ลายมือชื่อ

นายธีรพงศ์ วรางกูร กรรมการผู้จัดการ
..................................................
ส่วนที่ 1

ข้อมูลสรุป (Executive Summary)

บริษัท เอเชียน มารีน เซอร์วิสส์ จำกัด (มหาชน) ประกอบกิจการซ่อมเรือและต่อเรือ
รวมถึงกิจการก่อสร้างงานทางวิศวกรรมอื่นๆ เช่น การสร้างแท่นขุดเจาะน้ำมัน การทำสะพานเหล็ก
เป็นต้น มีผู้ถือหุ้นรายใหญ่คือ กลุ่มตัณฑ์ไพบูลย์ (ดำเนินธุรกิจขนส่งและให้บริการทางน้ำภายใต้ชื่อ
“ซีทราน”) กลุ่มผาณิตวงศ์ (ดำเนินธุรกิจในภาคอุตสาหกรรม) และกลุ่มธนาคารไทยพาณิชย์
ปัจจุบันบริษัทได้รับการรับรองคุณภาพมาตรฐาน ISO 9002 เกี่ยวกับการต่อเรือใหม่
และมีเป้าหมายที่จะขยายขอบเขตการรับรองคุณภาพในด้านการซ่อมเรือในปี 2544

สภาพการแข่งขันภายในอุตสาหกรรมค่อนข้างสูงเนื่องจากอู่ในประเทศมีจำนวนมาก
และอู่ต่างประเทศใช้กลยุทธ์ปรับลดราคาเนื่องจากต้นทุนแรงงานต่ำและบางประเทศไม่ต้องเสียภาษีนำเข้า
อย่างไรก็ตามบริษัทมีศักยภาพในการแข่งขันสูงกว่าคู่แข่งในประเทศ
เนื่องจากบริษัทให้บริการครบวงจรทั้งซ่อมและต่อเรือและตั้งอยู่ในทำเลดีใกล้อ่าวไทย
นอกจากนี้บริษัทยังเป็นอู่เรือที่ได้การรับรองมาตรฐาน ISO 9002 ด้านการสร้างเรือ
อีกทั้งบริษัทมีกลยุทธ์ในการแข่งขันโดยเน้นคุณภาพการผลิตและบริการ การส่งมอบตรงเวลา
และระบบสารสนเทศที่ทันสมัยและการบริหารที่มีมาตรฐานทัดเทียมกับต่างประเทศ
ลูกค้าของบริษัทมีทั้งหน่วยงานราชการและเอกชน ทั้งในและต่างประเทศ
โดยส่วนใหญ่เป็นการติดต่อกับลูกค้าโดยตรงและจากการประมูล

ในการดำเนินธุรกิจบริษัทมีความเสี่ยงด้านอัตราแลกเปลี่ยน
เนื่องจากมีการนำเข้าวัตถุดิบจากต่างประเทศ
แต่บริษัทมีนโยบายป้องกันความเสี่ยงโดยการซื้อขายเงินตราต่างประเทศล่วงหน้า
นอกจากนี้บริษัทมีความเสี่ยงเรื่องที่ดินซึ่งเป็นที่ตั้งของบริษัทในปัจจุบันที่บริษัทย่อยได้เช่าช่วงจากชุมนุมสหกรณ์การเกษตรแห่งประเทศไทย
แต่บริษัทมีความสัมพันธ์อันดีกับผู้ให้เช่าช่วง ทำให้โอกาสเรียกคืนทรัพย์สินมีน้อยมาก

จากการวิเคราะห์ฐานะทางการเงินในช่วงปี 2541-2543 พบว่า สินทรัพย์รวมของบริษัทในปี 2543
ลดลงจากปี 2542 จำนวน 288 ล้านบาท
เนื่องจากเงินสดและเงินฝากธนาคารลดลงจากการชำระคืนเงินกู้บางส่วนและใช้หมุนเวียนในกิจการ
และที่ดินและอาคารและอุปกรณ์ลดลงจากการประเมินราคาที่ดินใหม่ในระหว่างปี
ในส่วนผลการดำเนินงาน บริษัทมีผลขาดทุนสุทธิจำนวน 174 ล้านบาท
เนื่องจากรายได้จากการต่อเรือลดลงเพราะปี 2543
มีงานต่อเรือที่มีมูลค่าไม่มากนักและภาวะการแข่งขันทางการตลาดที่เพิ่มขึ้น
ตลอดจนต้นทุนในการต่อเรือเพิ่มขึ้นจากโครงการต่อเรือให้กองทัพเรือรวมถึงมีการตั้งสำรองค่าปรับจากการส่งมอบเรือล่าช้าจำนวน
15 ล้านบาท

อย่างไรก็ตาม บริษัทยังมีโครงการต่อเรือ
ดัดแปลงเรือที่กำลังติดตามกับลูกค้าทั้งภาครัฐและเอกชนอีกหลายราย ซึ่งคาดว่าจะทำให้รายได้ในปี
2544 เพิ่มสูงขึ้น นอกจากนี้บริษัทได้มีการวิจัยและพัฒนาการออกแบบเรือต่างๆ
เพื่อสนองความต้องการของลูกค้าได้หลากหลายมากขึ้น
ในขณะเดียวกันอุตสาหกรรมการซ่อมและต่อเรือในอนาคตมีแนวโน้มที่ดีขึ้น
เนื่องจากการขยายตัวทางเศรษฐกิจจากปีที่ผ่านมาทำให้ปริมาณขนส่งสินค้าทางทะเลเพิ่มขึ้น
ส่งผลให้มีความต้องการเรือสินค้าเพิ่มขึ้นทั้งในกลุ่มผู้ประกอบการในประเทศและต่างประเทศ
ประกอบกับรัฐบาลได้เล็งเห็นศักยภาพของอู่เรือไทยจึงได้ปรับนโยบาย
และให้การส่งเสริมอู่เรือไทยในการต่อเรือราชการมากขึ้น เพื่อลดการนำเข้าเรือจากต่างประเทศ
ปัจจัยที่ได้กล่าวมาข้างต้นจะทำให้บริษัทสามารถกอบกู้ภาวะการขาดทุนสะสมให้มีผลประกอบการที่ดีในอนาคต
ส่วนที่ 2

บริษัท เอเชียน มารีน เซอร์วิสส์ จำกัด (มหาชน)

บริษัท เอเชียน มารีน เซอร์วิสส์ จำกัด (มหาชน) ประกอบธุรกิจหลักประเภท ซ่อมเรือและต่อเรือ
โดยมีที่ตั้งสำนักงานใหญ่เลขที่ 128 หมู่ 3 ถ.สุขสวัสดิ์ ต.แหลมฟ้าผ่า อ.พระสมุทรเจดีย์
จ.สมุทรปราการ 10290 เลขทะเบียนบริษัท: บมจ. 541 Home Page:
http://www.asimar.com โทรศัพท์: 815-2060-7 โทรสาร: 425-9173
13. ข้อมูลอื่นที่เกี่ยวข้อง

บุคคลอ้างอิงอื่นๆ 

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

32 อาคารสินธร 3 ชั้น 22 ถนนวิทยุ กรุงเทพฯ 10330

โทรศัพท์ 263-3851

(ข) สำนักงานสอบบัญชี : บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา

193/136-7 ถ.รัชดาภิเษก เยื้องศูนย์ประชุมสิริกิตต์

โทร.264-0777

- ผู้สอบบัญชี : นายโสภณ เพิ่มศิริวัลลภ

- เลขทะเบียนผู้สอบบัญชี : ผู้สอบบัญชีรับอนุญาต เลขที่ 3182

(ค) ที่ปรึกษากฎหมาย : บริษัท ลีกัล แอดไวซอรี่ เคาน์ซิล จำกัด

444 โอลิมเปียไทย ทาวเวอร์ ชั้น 16

ถนนรัชดาภิเษก เขตห้วยขวาง

กรุงเทพฯ 10320 ประเทศไทย

สำนักงานกฎหมายไทยลีเกิล

31/102 ถ.ลาดพร้าว 33 แขวงลาดยาว

เขตจตุจักร กรุงเทพฯ 10900 ประเทศไทย
2. ลักษณะการประกอบธุรกิจ

2.1 ความเป็นมา

บริษัท เอเชียน มารีน เซอร์วิสส์ จำกัด (มหาชน) “บริษัท” หรือใช้ชื่อย่อว่า “ASIMAR”
ปัจจุบันเป็นบริษัทที่ประกอบธุรกิจซ่อมและต่อเรือ ก่อตั้งเมื่อปี 2524 ด้วยทุนจดทะเบียน 200,000
บาทเพื่อดำเนินธุรกิจให้บริการตรวจเรือ มีผู้ถือหุ้นรายใหญ่คือ กลุ่มตัณฑ์ไพบูลย์
(ดำเนินธุรกิจขนส่งและให้บริการทางน้ำภายใต้ชื่อ “ซีทราน”) และกลุ่มผาณิตวงศ์
(ดำเนินธุรกิจในภาคอุตสาหกรรม) ต่อมาในปี 2526 ได้เปลี่ยนธุรกิจเป็นการซ่อมและต่อเรือ ปี
2537 บริษัทได้รับบัตรส่งเสริมการลงทุนจากสำนักงานส่งเสริมการลงทุน (BOI) และในปี 2538
ได้จดทะเบียนแปรสภาพเป็นบริษัทมหาชนด้วยทุนจดทะเบียน 170 ล้านบาทโดยมีผู้ถือหุ้นเพิ่มคือ
กลุ่มธนาคารไทยพาณิชย์
โดยขยายสายธุรกิจทางด้านการต่อเรืออย่างเต็มตัวให้แก่ลูกค้าทั้งภาครัฐบาลและเอกชน ปี 2539
หุ้นของบริษัทได้รับอนุมัติให้ซื้อขายในตลาดหลักทรัพย์ฯ
ตลอดระยะเวลาที่ผ่านมาบริษัทได้พัฒนาคุณภาพการให้บริการอย่างต่อเนื่องเพื่อให้ทัดเทียมอู่ต่อเรือชั้นนำ
จนกระทั่งปี 2543 บริษัทได้รับการรับรองคุณภาพมาตรฐาน ISO 9002 จาก Lloyd’s Register
Quality Assuranceในการรับรองเกี่ยวกับการต่อเรือใหม่

2.2 ภาพรวมการประกอบธุรกิจของบริษัทและบริษัทย่อย

บริษัท เอเชียน มารีน เซอร์วิสส์ จำกัด (มหาชน)

บริษัทดำเนินธุรกิจซ่อมและต่อเรือ นอกจากนี้บริษัทยังสามารถก่อสร้างงานทางวิศวกรรมอื่นๆ เช่น
การสร้างแท่นขุดเจาะน้ำมัน การทำสะพานเหล็ก เป็นต้น

บริษัท เจนเนอรัล คลังสินค้า จำกัด

บริษัท เจนเนอรัล คลังสินค้า จำกัดเป็นบริษัทย่อย ถือหุ้น 100% โดยบริษัท เอเชียน มารีน
เซอร์วิสส์ จำกัด (มหาชน) ดำเนินธุรกิจให้เช่าคลังสินค้าแก่ผู้นำเข้าและส่งออกสินค้า
ให้เช่าท่าเทียบเรือสินค้าต่างประเทศ ให้บริการชั่งน้ำหนักและเป็นโรงพักสินค้า

3.  โครงสร้างรายได้ของสายผลิตภัณฑ์

โครงสร้างรายได้ของบริษัท เอเชียน มารีน เซอร์วิสส์ จำกัด (มหาชน) และบริษัทย่อย

(หน่วย : พันบาท)

  ------------- --------- -------- --------- --------- --------- ---------
  ประเภทรายได้   2541               2542                2543      

                จำนวน     %        จำนวน     %         จำนวน     %

  รายได้ซ่อมเรือ   226,925   30.89    153,005   41.62     180,690   79.26

  รายได้ต่อเรือ    406,923   55.39    202,468   55.08     34,026    14.93

  รายได้อื่น *     100,846   13.73    12,113    3.30      13,257    5.82

  รวม           734,694   100.00   367,586   100.00    227,973   100.00
  ------------- --------- -------- --------- --------- --------- ---------

* หมายเหตุ: รายได้อื่น คือ ดอกเบี้ยรับ กำไรจากอัตราแลกเปลี่ยน รายได้ค่าเศษเหล็ก
รายได้หลักของบริษัทย่อยและอื่นๆ